**Farské oznamy**

**Prvá pôstna nedeľa - rok C (9. 3. 2025)**

|  |  |  |
| --- | --- | --- |
| Pondelok |  | 17.30 |
| Utorok |  | 7.00 |
| Streda |  | 17.30 |
| Štvrtok |  | 7.00 |
| Piatok |   | 17.00 |
| Sobota |  | 17.00 Oblazov |
| Nedeľa | Druhá pôstna nedeľa | 8.00 a 10.30 |

Ak Pán dá, tak týždeň po Veľkej noci teda 28.4. by sme začali s rekonštrukciou nášho kostola. Začali by sme stavať lešenie a pravdepodobne od 5.5. by sme začali s prácami na streche a fasáde. Chcem poprosiť mužov, dobrovoľníkov, či by nám pri tom mohli pomôcť s pomocnými prácami pre klampiarov i na fasáde. Predstava je taká, žeby sme vytvorili pracovné skupiny ideálne na každý deň 5 mužov doobeda a 5 mužov poobede. Doobeda by som chcel poprosiť a osloviť najmä dôchodcov, ktorí sú na tom zdravotne dobre a majú chuť pomôcť, lebo ostatní muži musia byť v práci. Ak by sme dokázali vytvoriť 10 takýchto skupín (5doobeda od pondelka do piatku a 5 poobede). Teda každý muž by obetoval jeden deň v týždni po dobu napr. 6 týždňov. Nikto by sa pri tom veľa nenarobil a spoločne by sme to zvládli. Prosím, aby ste nad tým porozmýšľali a ochotní muži nech sa prihlásia v sakristii alebo u mňa na telefón 0903248077 alebo u Braňa Grofčíka 0907559612 s tým, žeby nám veľmi pomohlo, keby mali vybraný deň alebo dni, ktorí môžu pomôcť. Prosím ženy, keby to mužom doma odkázali a v mojom mene ich poprosili.

Na budúci týždeň (17.3.) by sme skúsili začať obiť fasádu do výšky 1,5 metra do kameňa a potom koľko dočiahneme s posuvným lešením. To by sme robili po poobediach napr. od 16.00. Prosím ochotných mužov, keby sa prihlásili v sakristii.

Od 2.8. – 9.8. 2025 vás pozývam na farskú púť do Medžugoria. Bude tam stretnutie mládeže Mladifest. Púť je otvorená pre všetkých, tým, že program v Medžugorii je prispôsobený mládeži, aj vo forme prednášok. Navštívili by sme spolu miesta zjavenia Podbrdo i Križevac. Dva dni by sme strávili pri mori a to cestou tam i späť. Cena za pobyt je 350 eur, je v nej zahrnuté cestovné, ubytovanie a 4x polopenzia. Nie je v nej zahrnuté poistenie. Kapacita je 48 miest. Pozývam vás stráviť spoločne čas odpočinku i duchovného načerpania.

Vo štvrtok o 18.30 pozývam mužov na stretnutie na faru.

V piatok o 18.30 sa stretneme s birmovancami v pastoračnom centre.

V piatok pred sv. omšou o 16.15 sa budeme modliť krížovú cestu a taktiež v nedeľu o 15.00 sa budeme modlievať krížovú cestu. Srdečne vás na tieto pobožnosti pozývam a prosím, keby ste sa nahlásili v sakristii a niekto si tie krížové cesty vždy pripravil.

Lektori si môžu v sakristii zobrať nový rozpis. Vzadu na stolíku si môžete kúpiť časopis Naša žilinská diecéza za 1,5 eur alebo si ho môžete zobrať.

V stredu o 18.30 hod. pozývam na alfu pre dospelých.

Dnes sa po sv. omši uskutoční zbierka na charitu a v prvonedeľnej zbierke ste darovali 1320eur. Nech Pán odmení vašu štedrosť.

Na Tv Lux bude dnes o 20.30 ďalší príbeh zo seriálu The Chosen – Vyvolení. Pozývam si ho pozrieť.

Ďakujem za vaše modlitby, krásnu pôstnu výzdobu, upratovanie, finančnú podporu našej farnosti i za každý druh pomoci a na budúci týždeň prosím o upratovanie skupinu č.18. Želám vám peknú nedeľu, nezabudnite sa pred obedom spoločne pomodliť a v týždni si jeden druhému požehnať. Teraz prijmite kňazské požehnanie.